Ak 4

Kategorija:Lietuvos kariuomenės ginkluotė

Ak 4 () yra vokiško automato Heckler & Koch G3A3 švediška versija. Skirtas naikinti priešo gyvajai jėgai ir nešarvuotai bei lengvai šarvuotai technikai. Ginklo  veikimas yra pagrįstas pusiau laisvos spynos atatranka. Vamzdžio užsklendimo būdas – pusiau laisva spyna (ritinėliais). Ginklas užtaisomas dėžutės pavidalo dėtuve. Šiuo ginklu galima šaudyti ir pavieniais šūviais, ir serijomis.
Automatiniam šautuvui Ak 4 naudojami NATO standarto 7,62 x 51 mm šoviniai. Specialūs kompensatoriai suteikia galimybę šaudyti imitaciniais šoviniais. Šiuo ginklu galima šaudyti granatas, tačiau tam reikia specialaus paleidimo užtaiso. Geras ginklo taiklumas leidžia jį naudoti kaip snaiperinį šautuvą, tam ant jo reikia pritvirtinti optinį taikiklį.

 Variantai 
Ak 4 Švedijos kariuomenėje yra trijų tipų:
Ak 4MT Standartinė versija.
Ak 4B  Nauja modifikacija su Aimpoint lazeriniu taikikliu, gamyklinis taikiklis pašalintas, padidinta šaudymo sparta ir patobulintas išorinis paviršius.
Ak 4OR  Standartinis Ak 4 su primontuotu Hensoldt 4x24 teleskopiniu taikikliu (HK claw jungtis). Bendras jungties ir optikos svoris 0,65 kg.

Prie Ak 4 taip pat gali būti prijungtas ir Colt M203 granatsvaidis.

 Pagrindinės ginklo dalys 
 Vamzdis su uoksu, kreipiamąją mova, užtaisymo rankenėle, taikymosi įtaisu ir ugnies slopintuvu.
 Buožė su buožės pagrindu ir grąžinamuoju mechanizmu.
 Apatinis uoksas su pistoletine rankena ir paleidžiamuoju/smogiamuoju mechanizmu.
 Paleidžiamasis/smogiamasis mechanizmas.
 Spynos rėmas su spyna.
 Tūtų atmušiklis.
 Apsodo lovelis.
 Dėtuvė.
 Durklas-peilis. Su šiuo ginklu retai naudojamas.

 Nuorodos 
Den svenska automatkarbinen - Ak4
Automatkarbin 4
Ak 4  
Guns.ru puslapis apie H&K G3  
Automatinis šautuvas AK-4 

Kategorija:Automatai (ginklai)
Kategorija:Švedijos ginkluotosios pajėgos